በኢትዮጵያ 30 ተጨማሪ ሰዎች የኮሮና ቫይረስ ተገኘባቸው፤ 14 ተጨማሪ ሰዎች ደግሞ አገገሙ፡፡
ባሕር ዳር፡ ግንቦት 19/2012 ዓ.ም (አብመድ) በኢትዮጵያ ባለፉት 24 ሰዓታት ለ4 ሺህ 352 ሰዎች የላቦራቶሪ ምርመራ ተደርጎ በ30 ሰዎች ላይ የኮሮና ቫይረስ ተገኝቷል፡፡ ቫይረሱ ከተገኘባቸው መካከል 14 ሰዎች የውጭ ሀገር የጉዞ ታሪክም ሆነ አስቀድሞ ቫይረሱ እንዳለበት በሕክምና ከተረጋገጠ ሰው ጋር ንክኪ የሌላቸው ናቸው፡፡እንደጤና ሚኒስቴር መረጃ አዲስ ቫይረሱ ከተገኘባቸው ሰዎች መካከል አስራ አንዱ የውጭ ሀገር የጉዞ ታሪክ አላቸው፤ አምስቱ ደግሞ አስቀድሞ በቫይረሱ መያዛቸው በሕክምና ከተረጋገጡ ሰዎች ጋር ንክኪ አላቸው፡፡ዛሬ ቫይረሱ እንደተገኘባቸው ከተረጋገጡት መካከል 15 ከአዲስ አበባ ሲሆኑ አስቀድሞ በቫይረሱ መያዙ በሕክምና ምርመራ ከተረጋገጠ ሰው ጋር ንክኪ ነበራቸው፡፡ ሁለቱ ከትግራይ ክልል ሆነው የውጭ ሀገር የጉዞ ታሪክ ያላቸውና በለይቶ ማቆያ ያሉ ናቸው፡፡ ከአማራ ክልል ደግሞ ስምንት ሰዎች ላይ ቫይረሱ ተገኝቷል፤ ሁሉም የውጭ ሀገር ጉዞ ያላቸውና በለይቶ ማቆያ ውስጥ የነበሩ ናቸው፡፡አንድ የጉዞ ታሪክም ሆነ አስቀድሞ በቫይረሱ መያዙ በሕክምና ከተረጋገጠ ሰው ንክኪ የሌላቸው ሰው ደግሞ ከኦሮሚያ ክልል ቫይረሱ ተገኝቶባቸዋል፡፡ ከሐረሪ ክልል ደግሞ ሦስት ሰዎች ቫይረሱ ተገኝቶባቸዋል፤ ሁሉም አስቀድሞ በቫይረሱ መያዙ በሕክምና ምርመራ ከተረጋገጠ ሰው ጋር ንክኪ ነበራቸው፡፡ አንድ የድንበር ተሻጋሪ መኪና አሽከርካሪም ቫይረሱ ከተገኘባቸው መካከል ናቸው፡፡